
PËR SHPRONËSIM PUBLIK

Ministria e Infrastrukturës dhe Energjisë, shpall kërkesën për shpronësimin, për interes publik, të pronarëve të pasurive të paluajtshme, pronë private, të tipit “tokë arë” dhe “truall”, që preken nga “Ndërtimi i hidrocentraleve Stranik dhe Zall Tore”, në ish-Komunën Stravaj-Librazhd.

Subjekti kërkues i këtij objekti është Shoqëria Koncesionare “Hidro Invest sh.p.k.”.
Me anë të këtij publikimi, kërkojmë të vëmë në dijeni personat e prekur nga ky shpronësim për pasuritë e paluajtshme, pronë private (sipas tabelës bashkëlidhur), të cilat do të kompensohen sipas vlerësimit paraprak të llogaritur në bazë të vendimit të Këshillit të Ministrave nr. 89, datë 3.6.2016, “Për miratimin e hartës së vlerës së tokës në Republikës e Shqipërisë”.
Personat që preken nga ky projekt të cilët kanë emrin në tabelën e publikuar, si dhe personat të cilët preken për nuk figurojnë në këto lista, brenda 15 (pesëmbëdhjetë) ditëve nga plotësimi i këtij afati për publikim, kanë të drejtë të paraqesin pretendimet e tyre, të shoqëruara me dokumentacionin përkatës, si edhe të shprehen nëse janë dakord me të dhënat e publikuara për përfundimin e procedurave të shpronësimit dhe marrjes në përdorim të përkohshëm. Lutemi pronarëve dhe personave që pretendojnë pronësinë mbi pasuritë që preken nga ky projekt, të dorëzojnë çdo dokument që disponojnë pranë ZVRPP-së përkatëse, mbi saktësimin dhe konfirmimin e pronësisë, sipërfaqeve, mungesat e dokumentacionit etj.
- Vlera totale paraprake e shpronësimit është 6 418 604 (gjashtë milionë e katërqind e tetëmbëdhjetë mijë e gjashtëqind e katër) lekë.

ZËVENDËSMINISTRI I INFRASTRUKTURËS DHE ENERGJISË
Artan Shkreli

